b'\n_START_ARTICLE_\nVolkodlak (bajka)\n_START_SECTION_\nUvod\n_START_PARAGRAPH_\nPripoved je bajka, ki ima pripovedni okvir, zato pravimo da je okvirna. V njej najdemo glavni motiv bajeslovnega bitja volkodlaka, ki se pojavlja v razli\xc4\x8dnih slovenskih in tudi tujih pravljicah in pripovedkah. Bajka Volkodlak je do\xc5\xbeivela tudi nekaj svojih razli\xc4\x8dic. Najbolj poznana razli\xc4\x8dica Volkodlaka je Trdinova bajka Volkodlak iz zbirke Bajke in povesti o Gorjancih. Najdemo tudi nekaj takih razli\xc4\x8dic, ki nimajo okvirnega dela. Tako delo je Volkodlak v Ribnici. Volkodlak je v slovenska dela pri\xc5\xa1el iz slovanskih del.\n_START_SECTION_\nObnova\n_START_PARAGRAPH_\nFranica je skupaj s sestrami predla, brat pa ji je nagajal. Zavpila je nanj, da je volkodlak. Pri tem se je o\xc4\x8de, ki je sedel v isti sobi razhudil na Franico in ji rekel, da ne sme nikoli ve\xc4\x8d nikomur re\xc4\x8di, da je volkodlak. Za tem je za\xc4\x8del pripovedovati zgodbo o nekem Bukov\xc4\x8danu, ki je na poti na Hrva\xc5\xa1ko sre\xc4\x8dal volkodlaka. Bukov\xc4\x8dan je o\xc4\x8detu pripovedoval, da mu je enkrat na poti za\xc4\x8dela slediti \xc4\x8dudna zverina, ki je bila na pol \xc4\x8dlovek, napol pa volk. Volkodlak mu je neprestano sledil, za njim je pri\xc5\xa1el tudi domov. Bukov\xc4\x8dan je svoji \xc5\xbeeni povedal, kaj se mu je pripetilo na poti. Ker je volk Bukov\xc4\x8danu sledil vse do hi\xc5\xa1e ga je \xc5\xbeena opazila. Dala mu je kos kruha, ker je sklepala, da je la\xc4\x8den. Tako je volkodlak postal zopet \xc4\x8dlovek. Zahvalil se je \xc5\xbeeni in ji povedal, da je postal volkodlak, ker ga je mati skupaj z njegovima bratoma zaklela, ker so vedno hotel jesti topel kruh iz pe\xc4\x8di. Vsi trije bratje so se nato odpravili po svetu iskat odre\xc5\xa1enika, ki jih bo spremenil nazaj v \xc4\x8dloveka.\n_START_SECTION_\nAnaliza dela\n_START_PARAGRAPH_\nGlavna oseba: volkodlak_NEWLINE_Stranske osebe: Franica, Franicin o\xc4\x8de, Bukov\xc4\x8dan, Franicin brat, Bukov\xc4\x8danova \xc5\xbeena_NEWLINE_Prostor: okvirni del v hi\xc5\xa1i nekje na Dolenjskem, vlo\xc5\xbena pripoved na poti med Slovenijo in Hrva\xc5\xa1ko_NEWLINE_\xc4\x8cas: ni znan_NEWLINE_Pripovedovalec: prvoosebni_NEWLINE_Motivi: bajeslovno bitje volkodlak, odhod od doma zaradi zakletosti, iskanje odre\xc5\xa1enika, odre\xc5\xa1enje zakletosti, mlad zaklet - star odre\xc5\xa1en zakletosti_NEWLINE_Pravlji\xc4\x8dna \xc5\xa1tevila: 3 - bili so trije bratje_NEWLINE_Pripoved ima sre\xc4\x8den konec; volkodlak postane zopet \xc4\x8dlovek.\n_START_SECTION_\nGlavna knji\xc5\xbeevna oseba\n_START_PARAGRAPH_\nGlavna knji\xc5\xbeevna oseba je volkodlak, ki je spremljal voznika iz Dolenje vasi pri Ribnici, ko se je vra\xc4\x8dal iz Hrva\xc5\xa1ke nazaj domov. Volkodlak je bil od pasu gor podoben volku, od pasu dol pa \xc4\x8dloveku. Zaradi take podobe so se ga ljudje bali, \xc4\x8deprav ni bil nevaren. Voznike je spremljal na njihovi poti, ker je hotel, da bi mu dali kos kruha. Tega je potreboval, da se re\xc5\xa1i zakletosti. Volkodlak se ni rodil kot volkodlak, ampak ga je mati skupaj s \xc5\xa1e dvema bratoma zaklela v volkodlaka, ko je bil \xc5\xa1e otrok. Tako se je podal od hi\xc5\xa1e iskat odre\xc5\xa1itelja. Volkodlaka je re\xc5\xa1ila voznikova \xc5\xbeena, ki mu je dala kos kruha. Tako se je spremenil nazaj v \xc4\x8dloveka. Takrat je bil \xc5\xbee star in tako zamudil celo svoje \xc5\xbeivljenje.'